mteb/NusaParagraphTopicClassification huggingface dataset:
Nongton pertandingan sacara langsung teh resep pisan, kudu dicobaan sih sahenteuna sakali saumur hirup mah lantaran atmosfirna beda jeung nongton di hareupeun TV mah. Komo mun pas pertandingan final seru pisan jojorowokan ngadukung tim nu ku urang pikaresep. Di mana tim eta meunang sok ceurik babarengan, beda mun nongton dina TV mah sanajan rame ku sorak-sorak dina TV jeung komentator tapi asa sok ngarasa sepi. Nongton sacara langsung ge urang bisa panggih jeung babaturan anyar nu sarua karesepna, sakapeung mah beda pulau, ieu tangtuna jadi relasi bisi hiji waktu urang ka tempat manehanana jadi aya babaturan. Pokona mah mun nongton sakali di stadion bakal kateterusan hayang nongton deui.
Zaman ayeuna, seueur jalma nu sok ngahajakeun ulin ai weekend teh. Hal eta nyieun sektor pariwisata jadi aya perkembangan. Loba tempat wisata nu nembe kapanggih atawa nembe dibuka. Eksplorasi tempat wisata nu nyumput ngajadikeun sumbangan kakayaan dina aspek pariwisata. Seueur oge dampakna jang masyarakat sakitar. Ayana tempat pariwisata anyar bisa jadi sumber panghasilan ka warga nu ngelola jeung organisasi terkait. Salian eta, nguntungkeun oge jang masyarakat nu butuh wisata asri jang nyantai atawa ngababrahkeun pikiran tina pagawean sapopoe. Ayana wisata hidden gem ieu jadi bahan pemasukan oge jang nagara. Salian nyumponan aspek lahiriah, urang oge kedah nyumponan aspek batiniah, nya salah sahijina eta ku kunjungan ka wisata.
Léngkah katujuh saatos tiasa salamet di gunung, anu kedah urang laksanakeun nyaéta masihan sinyal SOS pikeun komunikasi sareng tim pencari. Dina ulasan saméméhna, urang geus diajar kumaha carana ngawangun panyumputan, néangan cai pikeun manggihan dahareun. Ku ngandelkeun kaahlian ieu, urang tiasa salamet di gunung. Nanging, éta henteu ngarengsekeun masalah. Kusabab tujuan salamet nalika di leuweung atanapi gunung nyaéta tetep hirup sareng aman dugi ka tim penyelamat sumping. Lajeng, timbul patarosan ti survivor, "Kumaha carana abdi masihan arah ka tim pilarian?  Kumaha komunikasi anjeun?" Cara panggampangna nyaéta ninggalkeun tapak salamet. Ngambah mangrupakeun bentuk komunikasi antara salamet jeung tim search and rescue (SAR). Lamun tim SAR manggihan tanda miring, lagu bivouac, sarta ngambah komunikasi sejenna, aranjeunna bakal ngurangan wewengkon pilarian. Nu leuwih leutik wengkuan pilarian, nu leuwih gampang éta salamet pikeun kapanggih dina kaayaan aman. Ku alatan éta, nalika anjeun sadar asup kana kaayaan survival, geuwat ninggalkeun ngambah komunikasi.
Di kahirupan zaman ayeuna mah teknologi teh berkembang berdampingan jeung kahirupan sapopoe manusa. Jadi, saluruh aspek kahirupan masyarakat. Hadirna teknologi nu canggih teh geus bisa dirasakeun mangpaatna dina aspek mempermudah pagawean manusa. Tapi, kade oge sabab teknologi anu canggih bisa malah ngadeteksi data sorangan terus rentan bocor sabab aya nu nyalahgunakeun. Mantakna, dina selancar dunia teknologi teh kudu diparengan ku pamahaman, ulah kalah jadi bumerang jang diri sorangan. Kudu loba literasi jeung diskusi ngeunaan kabijakan penggunaan nana supaya bener jeung tepat. Kudu dilobakeun jeung dibiasakeun make teknologi supaya bener jeung maksimal. Mantakna, yuk pahami deui pamakean teknilogi supaya bisa maksimal!
Cara atawa teknik olahraga skipping atawa luncat tali nyaeta Hiji jalma bisa ngukur panjang tali dina hubungan awakna pikeun nangtukeun panjang tali luncat luyu. Éta bisa ngalakukeun ieu ku nyekel onto handles tali sarta nangtung kalawan hiji suku di tengah tali, narik gagang nepi ka ngalempengkeun tali di sisi maranéhanana. Cecekelan kedah ngahontal kelek. Sacara umum, loba skipping di pasar boga panjang 3 méter. Sanajan kitu, loba pamula bisa manggihan eta leuwih nyaman ngagunakeun tali rada panjang. Hal mimiti anu ku urang kudu di siapkeun nyaeta meuli tali, tapi sateuacan meuli, hiji ogé kedah pariksa permukaan dimana aranjeunna ngarencanakeun luncat. Sababaraha perusahaan nyarankeun latihan dina permukaan anu mulus pikeun ngajantenkeun talina langkung lami.
Basa nuju maen voli, leungeun abdi pergelanganna tiba-tiba nyeuri teu bisa ditekukeun. Sabeeea servis atas teh langsung nyeuri pisan, lila kalilaan bengkak jeung eumeur. Tuluy ku pelatih abdi diurut supaya bisa tereh pulih deui. Rasana teh nyeuri pisan, peurih jeung teu bisa dipake baranggawe, mangkaning leungeun katuhu. Ti saprak harita abdi jadi harese rek baranggawe teh. Nanaon serba ku kenca sabab teu bisa beungbeuratan nu katuhu mah. Biasana emang rata-rata pernah ngalaman kanyeuri ieu, biasana ku sabab salah tumpuan bola dina leungeunna, jadi we misalah. Mun geus misalah mah ka pulih na ge minimal dua minggu, eta ge mun diparengan ku pengobatan rutin.
Unggal dua poe sakali abdi mah sok nyeuseuh make mesin cuci. Biasana mun geus dua poe teh sok pinuh seuseuheun teh, mantak langsung diseuseuh. Nyeuseuhna biasana mah sok dispin na mesin cuci saloba dua kali. Mun geus kitu karek dibilas tuluy diasupkeun kana mesin pengering. Mun geus garing mah langsung dipoekeun. Mun aya tiung atawa baju nu bahanna ipis atawa rawan murudul, ku abdi sok diseuseuh make tangan ku cara dikucek. Geus kitu nembe we diasupkeun ka mesin pengering. Kadang mah mun keur hoream dina mesin ge sabab bisi bajuna dower, sok diseuseuh heula make leungeun tuluy nembe we diasupkeun kana mesin cuci.
Henteu janten rahasia yén nyerat mangrupikeun jinis hobi anu henteu ngabutuhkeun waktos sareng artos tapi ogé tiasa ngahasilkeun artos. Jeung nu matak, nulis ogé mangrupa hobi nu bisa dilakukeun ku saréréa. Nulis ogé miboga fungsi nyata salaku Alat Komunikasi Sarerea geus nyaho yén masih aya dua média pikeun komunikasi manusa: lisan jeung tulisan. Basa tulisan kacida pentingna, utamana dina jaman canggihna téknologi komunikasi anu ngadominasi kahirupan sosial manusa kiwari. Contona, anu boga bisnis online pasti bakal leuwih komunikasi dina media online dina tulisan. Komunikasi anu saé sareng para nasabah, nganteurkeun promosi, ngadamel déskripsi produk anu pikaresepeun sareng anu sanésna. Komunikasi tinulis ogé biasa digunakeun pikeun hal-hal anu resmi, saperti nyieun proposal usaha atawa acara, surat lamaran kerja, surat ijin, surat perjanjian (lamun lain surat cinta hehe) nepi ka laporan manajer atawa atasan. Komunikasi tinulis ogé penting pisan pikeun dilatih pikeun jalma anu miboga katerbatasan dina komunikasi lisan atawa lisan.
Upacara Adat Saparan atawa syafaran nu dilakukeun ku masarakat Bandung Barat, khususna masarakat nu babar di bulan syafar. Dina kapercayan masarakat satempat, bulan syafar dipandang salaku bulan nu identik jeung aura negatif. Jalmi nu babar dina bulan ieu dipercaya bakal mibogaan karakter nu kurang alus jeung kurang untung. Jang nganetralisir aura negatif ieu, anu babar di bulan syafar biasana ngalaksanakeun upacara syafatan. Tujuan upacara adat ieu jang ngajauhkeun jalmi nu lahir di bulan syafar tina hal-hal nu ngarugikeun dirina sorangan atawa batur. Perlengkapan upacara eta biasana aya sangu beureum, hayam bodas, hayam beureum, sangu tumpeng teri, leupeut, kupat, tangtang angin, jeung sajabana. Tuluy nu ngayakeunna ngondang tatangga hadir dina upacara ieu jeung dipingpin ku tokoh adat setempat.
Pertandingan sepak bola teu eleh seru jeung rame na di banding pertandingan badminton, masarakat indonesia ogeresep pisan kanasepak bola. Lamun club idola na maen ges pasti loba anu ngabelaan nongton langsung keur ngadukung, anu teu bisa datang langsung oge pasti ngabelaan nongton dina tv atawa dina platform streaming ameh tetep bisa nongton jagoanna. Sepak bola di indonesia jadi olahraga kaserep teu aneh lamun tayang na tv oge rating share na pasti pang gedena. Ieu olahraga au asup ka sagala kalangan jeung deket pisan jeung masarakat matakna tiap aya pertandingan bola teu mungkin teu rame. Sepak bola oge ngabogaan fans na sorangan fans anu militansi na gede tapi kadang anarkis. Tapi eta teu saeutik oge nu ngalahalangan kaserep masarakat kana nongton sepak bola.
Kira-kira 3 bangku ti tempat kuring diuk, aya awewe buukna panjang. Abdi henteu yakin kana umurna, meureun sakitar 40 taun. Si busker tuluy ngasongkeun kantong plastik ka indungna. Indung ieu masihan gesture yén anjeunna moal masihan artos.

Ngadadak

Ieu busker ngadeukeutan sirah na dicium pipi indungna.

Indungna ngabirigidig. Abdi sareng rerencangan ngabirigidig. Panumpang séjén ngabirigidig.

Abdi sareng rerencangan silih teuteup sakedapan sareng tanpa komunikasi sakedik, urang gancang-gancang sibuk nyorong saku. Kitu deui sababaraha panumpang hareupeun kuring.

A gentleman anu diuk katuhu di hareup kuring teu cukup gancang nutup dompét na nalika busker mimiti nyekel kaluar saku na. Meureun ku sabab geus ningali eusina, si tukang ngarit ngomong “Hoyong 0, aya 4, Pak~” bari ngasongkeun sarebu rupiah.
Teh manis mangrupi ubar tina sagala rupi panyawat ringan sapertos lieur, hareeng, kacapean, muriang, jeung sajabana. Hal ieu disababkeun teh manis ngandung gula nu dipercaya bisa ngaleungitkeun leuleus di nu kaserang panyawat. Nah, cara ngadamel teh manis teh kacida saderhanana, ngan butuh teh celup sareng gula bodas hungkul. Mimiti, siapkeun cai panas, teh celup, sareng gula bodas. Lebetkeun dua sendok gula bodas kana gelas. Tambahkeun teh celup teras kucuran ngangge cai panas dugi ka gelas pinuh. Tos kitu kantun diaduk dugi ka gula bodasna liur sareng cai. Teh manis siap disayogikeun, tong hilap batur ngetehna jeung roti atanapi kue-kuean ringan.
Hiji poé budak 24 taun ningali kaluar jandela karéta ngagorowok "Pa, tingali tangkal di tukangeun urang!"
Bapana ogé seuri, tapi pasangan diuk caket dieu kasampak dina kabiasaan budak leutik 24 taun urang kalawan karunya. Budakna ngagorowok deui, "Bapa, tingali méga ngamalir ku urang!" pasangan lajeng teu bisa nahan sarta ngomong ka bapana anak urang "Naha anjeun teu mawa putra anjeun ka dokter alus?" Bapana seuri sarta ngomong, "Kuring tuh sarta kami kakara datang ka imah ti rumah sakit, putra abdi buta ti kalahiran sarta anjeunna karek meunang panon na dinten ieu." Pesan moral anu bisa dipetik tina ieu carita nyaeta ulah gancang teuing prasangka atawa nganilai hiji hal lamun teu nyaho kanyataan di balikna.
Manusia pertama nu diciptakeun ku Gusti Allah SWT nyaeta Nabi Adam AS. Gusti Allah SWT nyiptakeun Nabi Adam AS tina taneuh. Nabi Adam AS dipaparinan cicing di surga. Salila hirupna, Nabi Adam lila kalilaan ngarasa sepi sorangan. Ku kituna Allah tuluy nyiptakeun Siti Hawa supaya tiasa maturan Nabi Adam AS. Siti Hawa sareng Nabi Adam AS hirup bahagia di surga. Di surga teh aya hiji tangkal nu jadi pantangan dituang buahna, nyaeta buah khuldi. Sabisa mungkin Siti Hawa jeung Nabi Adam AS teu ngalanggar larangan eta. Hiji waktu, Nabi Adam AS jeung Siti Hawa kagoda ku hasutan setan supaya nuang eta buah khuldi. Nabi Adam AS tuluy metik eta buah terus nuangna bareng jeung Siti Hawa. Allah SWT murka sabab laranganna dilangggar, ku kituna uluy ngirim Siti Hawa jeung Nabi Adam AS ka bumi.
Kanggo jalmi anu resep ulin gim, hape tiasa janten pilihan kanggo ulin gim online, tapi teu sakedik oge anu kirang puas ulin dina hape lantaran layarna kirang badag jeung sok teu nyaman lamun memori hape na leutik janten leuwih milih ulin gim dina laptop. Tapi laptop oge gaduh kakirangan, nyaeta ukuranna anu badag teuing janten teu ngeunah lamun dibawa kamamana, teras lamun tos dipareuman kedah dihurungkeun deui anu biasana lila. Kanggo ngajawab masalah eta, ASUS ngaluarkeun hiji hape nyaeta ASUS ROG Phone kanggo saha wae anu resep pisan ulin gim dina hape. Hape ieu tiasa janten pilihan kanggo jalmi anu milarian hape khusus kanggo ulin gim.
Hayu urang nganjang ka Kawah Putih, salah sahiji tujuan wisata alam anu kasohor di Indonesia anu aya di wewengkon Ciwidey, Bandung. Kawah Putih nyaeta kawah vulkanik anu kasohor ku caina nu bodas semu biru. Di Kawah Putih, anjeun tiasa ningali pamandangan alam anu asri sareng tiis, sareng nyobaan kagiatan sapertos leumpang ngurilingan kawah dugika popotoan kalayan latar kawah anu endah. Salian ti eta, di sabudeureun Kawah Putih oge aya rupa-rupa panginepan anu bisa dipilih saluyu jeung kabutuhan sarta anggaran. Ku kituna, ulah giru deui kana kasempetan pikeun ngarasakeun endah tur tiisna hawa di Kawah Putih. Kawah Putih, kawah nu endah tur asri.
Kawijakan para pamingpin Masyarakat Adat dina ngajaga masarakat adat dina mangsa pandémik diangkat jadi téma panalungtikan ku Guru Besar Fakultas Hukum UB (Fakultas Hukum Universitas Brawijaya) Prof. Dr. Moh. Fadli, S.H., M.Hum jeung tim peneliti Fakultas Hukum Universitas Brawijaya.Dina basana, pandémik disebut “salaat” anu lumangsung unggal taun. Sedengkeun tina segi cara, aya sababaraha tahapan dina ngungkulanana, nya éta ku cara ngado’akeun syariat jeung ngagunakeun obat-obatan alami saperti bungbu jeung kalapa héjo dihijikeun jeung mantra kalawan tujuan supaya cageur jeung aman. Dumasar kana data resmi, kabuktian teu aya anu kapangaruhan ku wabah COVID-19. Strategi kawijakan ti tokoh masarakat tradisional parantos aya sareng diwariskeun sacara turun-temurun. Biasana aranjeunna gaduh clue sateuacan kajadian. Kawas ngaliwatan ilham jeung firasat dina ngungkulan masalah bala. Datangna hiji wabah biasana dipikawanoh ngaliwatan firasat jeung ilham anu ditarima ku Puun. Saparantosna, pikeun ngaregepkeunana, salasahiji hal anu dilakukeun ku tokoh adat saperti Puun, Jaro nya éta ngumpulkeun masarakat satempat di Balé Adat pikeun méré informasi kalawan tujuan pikeun ngaronjatkeun kaparigelan jeung ngalaksanakeun kagiatan saperti biasa kalawan tumali jeung batin.
Sholat Idul Adha dilaksanakeun sacara berjamaah. Leuwih sae upami urang ngalaksanakeunna di lapangan, kecuali aya halangan. Sanaos aya Masjid Nabawi anu pahala sholat di dinya dilipat gandakeun 1.000 kali lipat, Nabi biasa ngalaksanakeun sholat 'id di lapangan. Tata cara ngalaksanakeun sholat Idul Adha nyaeta anu kahiji niat, teras takbiratul ihram tujuh kali di rakaat kahiji, lima kali di rokaat kadua. Imam maca surat Al-Fatihah, ruku', i'tidal, sujud dua kali, tasyahud nepikeun salam. Saatos sholat, imam biasana khutbah dua kali anu biasana ngabahas hukum-hukum qurban. Salian ti ngalaksanakeun solat Idul Adha, urang oge tiasa ngalaksanakeun sunnah-sunnah anu disarankeun nalika Idul Adha, nyaeta mandi beresih, ngahias, nganggo baju anu pangsaena, sareng takbir nalika nuju ka tempat Idul Adha.
Salah sahiji nu nyiaptakeun kaayan jang konflik antara TV jeung Internet teh, palakuna nyaeta generasi milinial Tina pedaran eta,  urang bisa narik kacindekan yén stereotypes kabentuk nalika gaya hirup, umur jeung wewengkon masarakat dina ngaksés informasi jeung hiburan dibagi, aya gangguan masif jeung masif sahingga milenial jeungmasyarakat di kota ngarasa unggul tur biasa. Pikeun panyiri ngawitan ngarasa yén ari masih TV téh status sosial mundur jeung jalma udik. Jadi stereotype nu ditetelahkeun ku pangguna smartphone jeung internét nu seerna ti generasi milenial, salah sahiji bukti yen generasi milenial boga panyakit mangrupa salah sahiji delusi diri , ti adigung-adiguna sabab ngarasa unggul.
Pas listrik padam, sarerea ngagorowok, panas, kipas teu bisa hurung, AC pareum, teu bisa nongton tv, hp kudu di charge, wifi pareum atawa naon wae, sumpah di PLN mah. gawe sae kieu nya, padahal jaman keur leutik mah tos pareum, nya kitu, mun hayang lalajo tv mah kudu make aki, peuting-peuting kudu ngampar hareupeun. ti imah, ngumpul jeung kulawarga, bersosialisasi jeung tatangga tanpa kudu nyaah ka PLN.

Kaayaan pasawahan di kampung kuring lolobana teu dipalire, ku hama, ku banjir, ku pupuk mahal, seuseueurna ninggalkeun tatanen, banjir ampir pasti kajadian, sabab di wewengkon sabalikna aya tanggul anu kacida luhurna. cai teu bisa ngalir, jadi naon gunana tani lamun ngan leungit duit.

Kahirupan ayeuna gancang, sagala alus, sagala rapih, sagala geulis, ampir jarang katempo kasampak kotor isuk-isuk, aranjeunna kabeh pagawe industri, kaluar ti isuk-isuk balik ka imah sore, ninggalkeun sore jeung balik ka imah. magrib, mun anjeun pangangguran anjeun pasti bakal ngalamun iwal anjeun mabok atawa nu maen judi.
Abdi gaduh hiji tatanggi anu sok maok. Manehna sabenerna oge geus sababaraha kali asup kaluar penjara. Abdi oge geus dua kali kajadian leungit hape. Dua hape dipaok di poe anu sarua. Isuk-isuk teteh abdi nuju milarian hape tapi teu aya di mamana padahal tadina hapena aya di luhur kasur. Teu lila mamah abdi oge ngeluh yen hapeuna teu aya, padahal tadina oge aya di kamar. Abdi langsung curiga hapena dicandak lantaran hape mamah jeung teteh teh sarua model jeung merekna. Pas diteangan tina lokasi hapena, eta hape sabenerna teu jauh ti imah, lokasina teh aya di imah caket imah kuring.
Kahirupan ieu nyaeta tempat sagala msalah aya, aya papatan nu ngomong. Hirup sarua jeung  masalah. Dimana sagala rupa masalah hirup terus terusan datang sarta jadi ujian pikeun sarerea. Teu jarang, pasualan-pasualan anu disanghareupan dina kahirupan téh beurat jeung hésé diungkulanana. Ieu ogé mindeng sumber stress nu bisa ngaganggu kaséhatan fisik jeung méntal pikeun hiji jalma. Dina hal ieu, kasabaran ogé mangrupa hal anu penting anu kudu dipupuk dina haté nalika nyanghareupan pacoban kahirupan. Salian ti éta, dina Islam umat Islam diajarkeun pikeun ngalaksanakeun ihlas dina nyanghareupan rupa-rupa ujian kahirupan. Ihlas nyaeta narima sagala kaayaan nu kajadian, lamun urang ges bisa ihlas hate rasana hampang jeung pikiran jadi tenang.
Genshin Impact nyaeta game nu dikembangkeun ku developer MIhoyo anu ayeuna mah diganti ngaranna jadi Hoyoverse anu asalna ti China. Ieu kaasup kana game RPG, anu aya di platform Android, iOs, PC, jeung PS4. Game ieu mibogaan grafis nu alus, urang oge kudu maen sorangan sabab euweuh fitur otomatis gelutna. Di game ieu bisa make strategi elemen nu rupa-rupa, kabehna aya tuluh elemen, nyaeta taneuh, cai, seuneu, angin, tutuwuhan, es, jeung listrik. Di game ieu ge bisa ngojay, teterekelan, ngapung, jeung masak. Urang oge bisa co-op jeung batur, co-op teh nyaeta maen babarengan ngalawan musuh anu sarua. Sakali co-op teh maksimal 4 orang.
Salah sahiji jenis kulkas nyaeta kulkas showcase, bentukna kotak jeung mibogaan kaca transparan, beda jeung kulkas nu sejenna. Kulkas ieu biasana mindeng aya di tukang jualan eceran, siga di warung atawa di mini market. Bentuk transparan ieu emang berguna ngameh nu rek meuli bisa apal aya naon wae barang di jerona. Di jero kulkas aya rak-rak khusus nu bisa digunakeun jang ngentepkeun kadaharan atawa inuman dina sababaraha baris. Kapasitasna oge cukup loba biasana mun keur jualeun mah khusus nendeun inuman kaleng. Bentuk kulkasna anu gede jadi ngabutuhkeun tempat nu lega. Kulkas ieu ge teu boga tempat khusus paranti neundeun endog teu kawas kulkas nu sejenna, anu tempat neundeunna teh dina pantona.
Saha asal-usul atawa asal-usul sajarah ngaran Elizabeth, dimimitian kira-kira taun 1978 nalika Haji Rahman keur ngajual cendol di Jalan Raden Otto Iskandardinata (Otista) Bandung hareupeun imah katurunan Tionghoa ngaranna. Éli. Indungna Eli tukang ngajual tas nu boga label Elizabeth jeung ngajak Haji Rahman ngajual babarengan di hareupeun imah indungna Eli. Lantaran ngajual sadeung-deungeun, teu jarang aya nu meuli kantong Eli sok menta haratis es cendol Haji Rahman sarta kajadian ieu terus kaulang malah sumebar ku lisan, mere kesan yen ku meuli kantong Elizabeth bisa. nginum és cendol Elizabeth urang haratis. Saprak harita, indungna Eli miwarang Haji Rahman nyieun kartu nama Es Cendol Elizabeth, sarta kalawan sukses Elizabeth, ngaran Es Cendol Eizabeth jadi kawentar. namung fakta eta teh loba nu teu nyahoheun.
Tilu hal teu diduga nu sok terjadi mun keur ngalakukeun olahraga. Nu kahiji nyaeta awak teh sok rada leuleus, tah ieu teh disebabkeun karena kurang pemanasan atawa kagiatan olahraga nu ngadadak, jadi jantung teh ngarasa reuwas. Nu kadua nyaeta cedera, biasana disababkeun ku kurang pemanasan atawa gerakan olahraga nu kurang bener. Nu katilu nyaeta kacilakaan fatal sabab aya prosedur nu kaliwat atawa aya alat nu teu dipake sasuai prosedurna. Misalna kasus tilelep sabab kalalaian teu make palampung atawa palampung nu leupas tina awak sabab logor teuing. Tah hal nu karitu teh kudu diminimalisir supaya teu nimbulkeun karugian ka sagala pihak.
Clash of Clans teh salah sahiji game pang lakuna di play store. Sanajan ieu game mimiti dirilis taun 2012, game nu dikembangkeun ku developer asal Finlandia ieu masih keneh populer di kalangan gamer. Game ieu teh kaasup game bergenre strategi. Fitur utama di game ieu teh nyaeta fitur klan nu tiasa urang kembangkeun sareng rerencangan. Di klan ieu urang tiasa nyumbang atanapi menta bantosan pasukan. Urang tiasa ngembangkeun lembur urang supados janten lembur nu kiat upami diserang ku satru. Urang oge tiasa nyerang ka lembur satru teras nyokotan sumber daya nu diboga ku satru. Dina game ieu urang tiasa ningkatkeun lembur atanapi klan janten nu terkiat.
Hal-hal anu kedah disayagikeun ku jalma anu bade ngalaksanakeun ibadah umroh nyaeta nyieun visa umroh, nyusun dokumen perjalanan, meser tiket pesawat, jeung nyiapkeun diri mental jeung spiritual. Saatos persiapan umroh rengse, jamaah haji kedah ngalaksanakeun tahap kadua, nyaeta miang ti tanah air. Dina tahap ieu, jamaah kudu indit ka bandara numpak pesawat ka Mekah atawa Madinah. Saparantos dugi ka Mekah, jamaah haji kedah ngalaksanakeun umroh saluyu sareng tata cara anu tos ditangtukeun. Hal-hal anu wajib dilakukeun ku jama’ah diantarana thawaf, sa’i, jeung thawaf wada. Sanggeus ibadah di Mekah rengse, jamaah kudu nuluykeun ibadah di Madinah. Di dieu, jamaah haji wajib ngalaksanakeun tawaf al-qudum, nganjang ka makam para nabi, jeung ngadatangan tempat-tempat sajarah.
Gunung galunggung nyaeta slah sahiji gunung nu aya di tasikmalaya, gunung na emang teu pati jangkung tapi enakeun pisan nu rek liburan. Di wisata gunung galunggung fasilitas na geus lumayan loba, ti parkiran na gede terus nu paling di teangan mun ka dieu nyaeta tempat pemadian cai panas na. Didinya urang bisa renang bebas teu mayar deui. Aya loba kolam tu nu jero ka nu deet cari na langsung ti gunung nu ngandung belerang jai bisa jadi ubar kanu panyakit kulit. Tapi lamun embung reang bisa oge ngan ngasupkeun suku ka caina eta ge di percaya bisa ngilangkeun carangkeul. aya oge spot tempat foto foto nu alus.
Leumpang teh salah sahiji kagiatan olahraga. Urang mindeng mun isuk-isuk sok ngahaja nyempetkeun leumpang di lapangan. Indit jam 6 ti imah, balik deui biasana jam 8. Sabenerna leumpang mah teu kudu spesifik kudu di lapangan, kukurilingan di imah oge bisa. Atawa mun ayeuna mah modern make alat, salian ti hemat waktu oge hemat tanaga. Tapi urang mah leuwih milih leumpang di lapangan teh sabab bisa ngahirup udara isuk-isuk. Leumpang mah teu kudu lila-lila, cukup 30 menit nepikeun ka 60 menit unggal poe samemeh gawe, atawa bisa oge geus balik gawe lamun teu kaburu mah. Lamun teu bisa unggal poe, cukup saminggu dua kali, bisa dilakukeun pas poe libur.
Hotel Kollektiv mangrupakeun hotel bintang 3 di Bandung anu nawiskeun pangalaman anu sae. hotél ieu lokasina aya di tengah kota, ngan sababaraha menit leumpang ti tempat balanja, restoran jeung tempat hiburan. Hotel ieu gaduh kolam renang, pusat kabugaran sareng tempat parkir anu ageung. Kamar di hotel ieu dilengkepan AC, Wi-Fi, tipi jeung fasilitas mandi sapertos anduk jeung sabun. Restoran di hotel ieu nawarkeun rupa-rupa pilihan kadaharan tradisional jeung internasional. Hotel Kollektiv nyuguhkeun pamanandangan kota Bandung ti lantai luhur anu sae pisan. Hotel ieu oge nyadiakeun tempat jang rapat. Hotel Kollektiv mangrupikeun pilihan anu pas pikeun wisatawan anu milari akomodasi anu moderen sareng nyaman di Bandung.
Televisi Tabung mangrupakeun jenis TV nu populer ti taun 2000-an. Nu mana jenis TV ieu ngagunakeun CRT jadina bisa disebut mun TV tabung mangrupakeun jenis TV nu masih ngagunakeun teknologi heubeul. TV tabung mibogaan tabung dina bagian tukangna nu mibogaan fungsi jang tempat layar atawa oge proyeksi. Engkena gambar nu dihasilkeun mangrupakeun gambar nu asalna tina elektron nu dipancarkeun ngaliwatan proyektor. TV tabung biasana mibogaan ukuran nu gede jeung oge beurat jadina bakal beak tempat. Daya nu digunakeun ku TV tabung oge kaitung gede tibatan jenis TV nu sejenna. TV tabung mibogaan kaleuwihan nyaeta hargana anu murah. Salian eta sparepart tina TV tabung oge kaitung murah jeung babari dipanggihan. TV tabung oge leuwih alus tibatan TV jenis sejenna sabab bisa narima siaran sanajan di daerah pelosok.